ರಣ್‍ವೀರ್ ಸಿಂಗ್‍ ಗೆ ಕ್ರಿಕೆಟ್ ಹೇಳಿಕೊಡಲಿದ್ದಾರೆ ಕಪಿಲ್ ದೇವ್!

ಮುಂಬೈ: ರಣ್‍ವೀರ್ ಸಿಂಗ್ ಅವರಿಗೆ ಟೀಂ ಇಂಡಿಯಾದ ಮಾಜಿ ನಾಯಕ ಕಪಿಲ್ ದೇವ್ ಕ್ರಿಕೆಟ್ ಪಾಠವನ್ನು ಹೇಳಿಕೊಡಲಿದ್ದಾರೆ.

ಕಬೀರ್ ಖಾನ್ ’83’ ಚಿತ್ರವನ್ನು ಮುಂದೆ ನಿರ್ದೇಶನ ಮಾಡಲಿದ್ದು, ಚಿತ್ರಕ್ಕೆ ರಣ್‍ವೀರ್ ಸಿಂಗ್ ರನ್ನು ಆಯ್ಕೆ ಮಾಡಿದ್ದಾರೆ. ಚಿತ್ರಕ್ಕಾಗಿ ರಣ್‍ವೀರ್ ಕ್ರಿಕೆಟ್ ಕಲಿಯುತಿದ್ದು, ಸ್ವತಃ ಕಪಿಲ್ ದೇವ್ ಅವರಿಗೆ ತರಬೇತಿ ನೀಡಲಿದ್ದಾರೆ.

ಈ ಚಿತ್ರಕ್ಕಾಗಿ ಉಳಿದ ಕಲಾವಿದರ ಆಯ್ಕೆ ನಡೆಯುತ್ತಿದ್ದು, ಶೀಘ್ರದಲ್ಲೇ ಚಿತ್ರದ ಚಿತ್ರೀಕರಣ ಶುರುವಾಗಲಿದೆ. ಆರಂಭದಲ್ಲಿ ಲಂಡನ್ ನಲ್ಲಿ ಶೂಟಿಂಗ್ ನಡೆಸಲು ಚಿತ್ರತಂಡ ಮುಂದಾಗಿದ್ದು, ಮೊದಲ ಶೆಡ್ಯೂಲ್ ನಲ್ಲೇ ಮುಗಿಸಲು ಸಿದ್ಧತೆ ನಡೆಸಲಾಗಿದೆ.

ಕಪಿಲ್ ದೇವ್ ಪಾತ್ರವನ್ನು ರಣ್‍ವೀರ್ ಸಿಂಗ್ ನಿರ್ವಹಿಸಲಿದ್ದರೆ, ವಿಶ್ವಕಪ್ ಗೆಲುವಿನಲ್ಲಿ ಭಾಗಿಯಾಗಿರುವ ಮೊಹಿಂದರ್ ಅಮರನಾಥ್, ಸುನಿಲ್ ಗವಾಸ್ಕರ್ ಹಾಗೂ ರವಿ ಶಾಸ್ತ್ರಿ ಅವರ ಪಾತ್ರಕ್ಕಾಗಿ ಚಿತ್ರತಂಡ ಕಲಾವಿದರ ಹುಡುಕಾಟ ನಡೆಸುತ್ತಿದೆ.

ಈಗಿನ ಯುವಕರು ಕ್ರಿಕೆಟನ್ನು ಗ್ಲಾಮರಸ್ ಗೇಮ್ ಎಂದುಕೊಂಡಿದ್ದಾರೆ. ಆದರೆ ನಾವು ಅಂದುಕೊಂಡ ರೀತಿಯಲ್ಲಿ ಅದು ಇಲ್ಲ. ಕಬಿರ್ ಅವರು ನನಗೆ ಕಥೆ ಹೇಳಿದ್ದಾಗ ನಾನು ಶಾಕ್ ಆಗಿದ್ದೆ. ಬಹಳ ಕಷ್ಟಪಟ್ಟು ಕಪಿಲ್ ಅವರು ಈ ಗೆಲುವನ್ನು ಸಾಧಿಸಿದ್ದಾರೆ. ಈ ಚಿತ್ರ ಬರಿ ಕ್ರಿಕೆಟ್ ಬಗ್ಗೆ ಅಲ್ಲದೇ ಮಾನವೀಯ ಕಥೆ ಕೂಡ ಆಗಿದೆ ಎಂದು ರಣ್‍ವೀರ್ ಸಿಂಗ್ ತಿಳಿಸಿದ್ದಾರೆ.